Aisha Aliyu Tsamiya (an haife ta a shekara ta 1992) a ƙaramar hukumar Nasarawa ta jihar Kano a Arewacin Nijeriya. A halin yanzu tana karatu ne a Jami'ar Yusuf Maitama Sule dake a jihar Kano. Aisha Aliyu, wata matashiyar ƴar fim din hausace da take da burin zama babba a harkar fim. An haifeta a ƙaramar hukumar Nasarawa dake jihar Kano. Ta tafi makarantar firamare da sakandare ta Giginyu kuma a halin yanzu tana neman karatun ta mai zurfi. Ta fara aiki ne a matsayin mai daukar nauyin fim ɗin ta da kanta saboda sha'awar fina-finai don isar da sako ga al'umarta, saƙonni kan canjin zamantakewa. Fim dinta na farko shi ne Tsamiya daga nan sai wani fim mai suna Rabi’a, Rayuwa Bayan Mutuwa, Uzuri da Dakin Amarya. Hakika Aisha Tsamiya ta nuna wa duniya ita ba kanwar lasa ba ce, domin har yanzu tana ci gaba da bayyanar da hazaka da kwarewarta a fagen finafinan Hausa. Tsamiya ta zama daya daga cikin fitattun ƴan fim goma a cikin jaruman Kannywood a shekarar 2016. Hakanan Kuma Tsamiya na da masoya da mabiya masu ɗimbin yawa a shafukan sada zumunta na yanar gizo.